PMIndiaData/PMIndiaSum huggingface dataset:
பிரதமர் ஜெர்மனி மற்றும் ஐக்கிய அரபு எமிரேட் நாடுகளில் 2022, ஜூன் 26 முதல் 28 வரை பயணம் மேற்கொள்கிறார்

பிரதமர் திரு நரேந்திர மோடி, ஜெர்மனியின் தலைமையின் கீழ் ஜூன் 26,27- 2022ல் நடைபெற உள்ள ஜி- 7 மாநாட்டில் கலந்துகொள்வதற்காக அந்நாட்டு பிரதமர் திரு ஓலஃப் ஸ்கால்ஸ் அழைப்பின் பேரில், ஜெர்மனி செல்கிறார். அப்போது இரண்டு கட்டங்களாக சுற்றுச்சூழல், எரிசக்தி, பருவநிலை, உணவு பாதுகாப்பு, சுகாதாரம், பாலின சமத்துவம் மற்றும் ஜனநாயகம் ஆகிய தலைப்புகளில் உரையாற்றுவார் என்று எதிர்பார்க்கப்படுகிறது. இந்த முக்கிய விவகாரங்களை சர்வதேச நாடுகள் மூலம் வலிமைப்படுத்தும் வகையில், அர்ஜென்டினா, இந்தோனேஷியா, செனகல் மற்றும் தென்னாப்பிரிக்க நாடுகளும் இக்கூட்டத்தில் பங்கேற்க அழைப்பு விடுக்கப்பட்டுள்ளன. இதற்கிடையே பிரதமர் மற்ற நாட்டு தலைவர்களுடன் இரு தரப்பு பேச்சு நடத்தவுள்ளார். பிரதமர் கடைசியாக கடந்த மே மாதம் 2-ம் தேதி ஜெர்மனி சென்று அங்கு நடைபெற்ற இந்தியா-ஜெர்மனி இடையேயான இரு தரப்பு ஆலோசனையின் ஆறாவது கூட்டத்தில் கலந்துகொண்டார். ஜி-7 மாநாட்டில் கலந்துகொண்ட பிறகு பிரதமர், ஜூன் 28ம் தேதி ஐக்கிய அரபு எமிரேட் செல்கிறார். அங்கு அந்நாட்டு முன்னாள் அதிபரும், அபுதாபி அரசருமான எச்.எச். ஷேக் கலிஃபா பின் சையத் அல் நஹியான் மறைவுக்கு இரங்கல் தெரிவிக்கிறார். அத்துடன், ஐக்கிய அரபு எமிரேட் புதிய அதிபராகவும், அபுதாபி அரசராகவும் தேர்ந்தெடுக்கப்பட்ட எச். எச். ஷேக்முகமது பின் சையத் அல் நஹியானுக்கு பிரதமர் வாழ்த்து தெரிவிக்க உள்ளார். பிரதமர் ஜூன் 28ம் தேதி இரவு ஐக்கிய அரபு எமிரேட்டிலிருந்து தாயகம் புறப்படுவார்.
தாவ் ஆங் சான் சு கியீ மற்றும் என்எல்டி தேர்தல் வெற்றிக்கு பிரதமர் வாழ்த்து

மியான்மர் தேர்தலில் வெற்றி பெற்ற தாவ் ஆங் சான் சு கியீ மற்றும் என்எல்டி-க்கு பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் தமது டுவிட்டர் பதிவில், ‘’ தேர்தலில் பெற்ற வெற்றிக்காக தாவ் ஆங் சான் சு கியீ மற்றும் என்எல்டி-க்கு வாழ்த்துக்கள். வெற்றிகரமாக தேர்தலை நடத்தி முடித்திருப்பது, மியான்மரில் நடைபெறும் ஜனநாயக மாற்றத்தில் மற்றொரு படியாகும். நமது பாரம்பரிய நட்புறவை வலுப்படுத்த, தங்களுடன் தொடர்ந்து பணியாற்றுவதை நான் ஆவலுடன் எதிர்நோக்குகிறேன்’’, என்று கூறியுள்ளார்.
லக்சம்பர்க் பிரதமர் மேன்மைமிகு திரு சேவியர் பெத்தேலுடன் இந்தியா-லக்சம்பர்க் இருதரப்பு காணொலி உச்சி மாநாட்டை பிரதமர் நடத்தினார்

லக்சம்பர்க் பிரதமர் மேன்மைமிகு சேவியர் பெத்தேலுடன் இந்தியா-லக்சம்பர்க் இருதரப்பு உச்சி மாநாட்டை பிரதமர் திரு நரேந்திர மோடி காணொலி மூலம் இன்று நடத்தினார் கொவிட்-19 சர்வதேச பெருந்தொற்றின் காரணமாக லக்சம்பர்க்கில் உயிரிழந்தவர்களுக்கு தமது அஞ்சலியை செலுத்திய பிரதமர், நெருக்கடியை கையாள்வதில் மேன்மைமிகு சேவியர் பெத்தேலின் தலைமையை பாராட்டினார். குறிப்பாக நிதி தொழில்நுட்பம், வானியல் செயல்பாடுகள், டிஜிட்டல் புதுமைகள் மற்றும் புது நிறுவனங்கள் (ஸ்டார்ட் அப்) ஆகிய துறைகளில் கொவிட்டுக்கு பிந்தைய உலகில் இந்தியா மற்றும் லக்சம்பர்க்குக்கிடையேயான இருதரப்பு ஒத்துழைப்பை வலுப்படுத்துவது உள்ளிட்ட விஷயங்கள் குறித்து இரு தலைவர்களும் கருத்துகளை பரிமாறிக்கொண்டார்கள். நிதி சந்தை ஒழுங்குமுறை அமைப்புகள், பங்கு சந்தைகள் மற்றும் புதுமைகளுக்கான முகமைகள் உள்ளிட்டவற்றில் இரு நாடுகளுக்கிடையே நிறைவடைந்துள்ள பல்வேறு ஒப்பந்தங்களை இருவரும் வரவேற்றனர். செயல்மிகு பல்நோக்குவியலை அடைதல் மற்றும் கொவிட்-19 பெருந்தொற்று, தீவிரவாதம் மற்றும் பருவநிலை மாற்றம் உள்ளிட்ட சர்வதேச சவால்களை எதிர்கொள்ளுதல் ஆகியவற்றில் ஒத்துழைப்பை வலுப்படுத்த இரு பிரதமர்களும் ஒப்புக் கொண்டனர். சர்வதேச சூரிய சக்தி கூட்டணியில் இணைவதற்கான லக்சம்பர்கின் அறிவிப்பை வரவேற்ற பிரதமர், பேரிடரை எதிர்கொள்ளும் உள்கட்டமைப்புக் கூட்டணியிலும் இணையுமாறு அந்நாட்டை கேட்டுக்கொண்டார். கொவிட்-19 நிலைமை சீரடைந்தவுடன் லக்சம்பர்க் பேரரசரையும், பிரதமர் பெத்தேலையும் இந்தியாவுக்கு வருகை புரியுமாறு பிரதமர் கேட்டுக் கொண்டார். பிரதமர் மோடியை லக்சம்பர்க் வருமாறு பிரதமர் பெத்தேல் அழைப்பு விடுத்தார்.
இமாச்சல பிரதேசத்திற்கு பிரதமர் விஜயம். பிலாஸ்பூரில் எய்ம்ஸ் மருத்துவமனைக்கு அடிக்கல் நாட்டினார்

பிரதமர் திரு. நரேந்திர மோடி இமாச்சல பிரதேச மாநிலம் பிலாஸ்பூருக்கு இன்று விஜயம் செய்தார். பிலாஸ்பூரில் அகில இந்திய மருத்துவ அறிவியல் கழக (எய்ம்ஸ்) மருத்துவ மனைக்கு பிரதமர் அடிக்கல் நாட்டினார். 750 படுக்கைகள் கொண்ட இந்த மருத்துவமனை ரூ 1350 கோடி செலவில் கட்டப்படும். சுகாதார பேணலுடன் இந்த மருத்துவமனை மருத்துவக் கல்வி அளிக்கும். இளநிலை மற்றும் முது நிலை மருத்துவ கல்வியுடன் செவிலியர் சேவைக்கான கல்வியையும் அளிக்கும். ஆரம்ப சுகாதார பேணலின் டிஜிட்டல் கட்டுப்பாட்டு மையங்கள் தொடங்கப்பட்டதற்கான கல்வெட்டினையும் பிரதமர் தொடங்கி வைத்தார். உனா என்ற இடத்தில் உள்ள இந்திய தகவல் தொழில்நுட்ப நிலையத்தின் அடிக்கல்லையும் பிரதமர் நாட்டினார். காங்கிரா மாவட்டத்தில் கண்டிரோரி என்ற இடத்தில் இந்திய உருக்கு ஆணையத்தின் சார்பில் அமைக்கப்பட்டுள்ள உருக்காலையையும் பிரதமர் திரு. நரேந்திர மோடி தொடங்கி வைத்தார்.
பொதுத்துறை – தனியார் துறை வங்கிகள், கூட்டுறவு வங்கிகள், பிரதேச கிராமப்புற வங்கிகள், நபார்ட் ஆகியவை விவசாயிகளுக்கு வழங்கும் குறுகிய கால பயிர்க் கடனுக்கான வட்டியில் ஒரு பகுதியை மத்திய அரசே செலுத்த முடிவு

பிரதமர் திரு. நரேந்திர மோடி தலைமையில் கூடிய மத்திய அமைச்சரவை 2016-17ஆம் ஆண்டில் விவசாயிகளின் கடனுக்கான வட்டியில் ஒரு பகுதியை மத்திய அரசே ஏற்கும் திட்டத்திற்குத் தனது ஒப்புதலை வழங்கியது. இதற்கென ரூ. 18,276 கோடியை மத்திய அரசு ஒதுக்கியுள்ளது. விவசாயிகள் ஓராண்டுக்குள் திருப்பிச் செலுத்தும் வகையில் ரூ. 3 லட்சம் வரை 4 சதவீத வட்டியில் குறுகிய கால பயிர்க் கடனாகப் பெறுவதற்கு இத்திட்டம் உதவும். இத்திட்டத்தின் சிறப்பு அம்சங்களாவன: அ) 2016-17 ஆண்டுக் காலத்தில் ஓராண்டு காலத்திற்கு திருப்பிச் செலுத்தும் வகையில் ரூ. 3 லட்சம் வரையில் குறுகிய காலப் பயிர்க் கடனை பெறும் அனைத்து விவசாயிகளும் செலுத்த வேண்டிய வட்டித்தொகையில் 5 சதவீதத்திற்கு மத்திய அரசே பொறுப்பேற்றுக் கொள்ளும். நடைமுறையில் இந்தக் கடனுக்கென விவசாயிகள் 4 சதவீத வட்டி மட்டுமே செலுத்த வேண்டியிருக்கும். ஆ) இவ்வாறு வட்டிக்கு செலுத்த வேண்டிய தொகையாக இந்த 2016-17 ஆம் ஆண்டிற்கென மத்திய அரசு சுமார் ரூ. 18,726 கோடியை வழங்கவிருக்கிறது. இ) அறுவடைக்காலத்திற்குப் பிறகு உற்பத்திப் பொருட்களை சேமித்து வைக்க 9 சதவீத வட்டிக்கு கடன் வாங்க வேண்டிய நிலையில் உள்ள சிறு மற்றும் நடுத்தர விவசாயிகள் செலுத்த வேண்டிய வட்டித் தொகையில் 2 சதவீதத்தை மத்திய அரசு ஏற்றுக் கொள்ள அனுமதி வழங்கப்பட்டுள்ளது. இதன் மூலம் ஆறு மாத கால கடனாக 7 சதவீத வட்டியில் இந்த விவசாயிகள் கடன் பெற இயலும். ஈ) இயற்கைப் பேரழிவுகளால் பாதிக்கப்பட்ட விவசாயிகளுக்கு நிவாரணம் வழங்கும் வகையில் திருத்தி அமைக்கப்பட்டுள்ள அவர்களது கடன் அளவின் மீது முதல் ஆண்டுக்கு அவர்கள் செலுத்த வேண்டிய வட்டித் தொகையில் 2 சதவீதத்தை அரசே வங்கிகளுக்குச் செலுத்தி விடும். உ) குறுகிய காலப் பயிர்க் கடன் வாங்கிய விவசாயிகள் குறிப்பிட்ட காலக் கெடுவிற்குள் கடனைத் திருப்பிச் செலுத்தவில்லை எனில், அத்தகையோர் செலுத்த வேண்டிய வட்டியில் மேலே குறிப்பிட்ட 5 சதவீதத்திற்குப் பதிலாக 2 சதவீதத்தை மட்டுமே அரசு ஏற்றுக் கொள்ளும்.
பஞ்சாப் அரசின் கால்நடை பராமரிப்புத்துறைக்கு சொந்தமான நாபா மத்திய எருமைகள் ஆராய்ச்சி நிலைய வளாகத்தின் வனப்பகுதியில் உள்ள கால்வாய்க்கு அருகில் அமைந்திருக்கும் 72 ஏக்கர் 3 மர்லா நிலம் குத்தகைக்கு அளிக்கப்பட்டதை மீண்டும் திரும்பப் பெறுவதற்கான அனுமதி

பஞ்சாப் மாநிலம் நாபா என்ற இடத்தில் பஞ்சாப் மாநில அரசின் கால்நடை பராமரிப்புத்துறைக்கு சொந்தமான மத்திய எருமைகள் ஆராய்ச்சி நிலைய வளாகத்தின் வனப்பகுதியில் உள்ள கால்வாய்க்கு அருகில் அமைந்திருக்கும் 72 ஏக்கர் 3 மர்லா நிலம் குத்தகைக்கு அளிக்கப்பட்டதை மீண்டும் திரும்பப் பெறுவதற்காக பிரதமர் நரேந்திர மோடி தலைமையிலான மத்திய அமைச்சரவை அனுமதி அளித்துள்ளது. இந்த நிலம் ரவுனி (பாட்டியாலா) கால்நடைப் பண்ணையின் கால்நடைகள் பராமரிக்க பயன்படும். விடுவிக்கப்பட்ட நிலம் மாட்டுத் தீவனத்தை உற்பத்தி செய்வதற்கான பண்ணையாக பஞ்சாப் அரசு அளிக்கும் உறுதிமொழியின் அடிப்படையில் வழங்கப்படும். இந்திய வேளாண் ஆராய்ச்சி கழகம் மற்றும் மத்திய எருமைகள் ஆராய்ச்சி நிலையம் ஆகியவை மாட்டுத் தீவனத்திற்கான ஆராய்ச்சிக்கான உதவிகளை வழங்கும். (எந்த நிதி செலவினமும் இல்லாமல்) நவீன முறையிலான கால்நடை பண்ணை ஒன்றை பஞ்சாப் அரசு அமைக்க ஆணையிட்டுள்ளது. அதற்கான கட்டுமானப் பணி முழு வீச்சில் நடைபெற்று வருகிறது. இதில் 300 கால்நடைகளுக்கு தீவனம் அளிக்கும் வகையில் மட்டும் நிலம் உள்ளது. ஆகவே, பஞ்சாப் அரசு மத்திய எருமை ஆராய்ச்சி நிலையத்திடமிருந்து இந்த நிலத்தை திரும்பப் பெற்றுள்ளது. ரவுனி கால்நடை பண்ணையின் தீவனங்களை அளிக்க இதுபோன்ற முடிவு மேற்கொள்ளப்பட்டது. •••••••
ரக்‌ஷா பந்தனை முன்னிட்டு பெண்களும், குழந்தைகளும் பிரதமருக்கு ராக்கி அணிவித்தனர்

ரக்‌ஷா பந்தன் பண்டிகையை முன்னிட்டு, சமுதாயத்தின் பல்வேறு தரப்பினைச் சேர்ந்த பெண்களும், குழந்தைகளும் பிரதமர் திரு. நரேந்திர மோடியை இன்று அவரது இல்லத்தில் சந்தித்து வாழ்த்துத் தெரிவித்தனர். அவர்கள் பிரதமரின் மணிக்கட்டில் ராக்கி அணிவித்தனர். குழந்தைகளை ஆசிர்வதித்த பிரதமர், அனைவருக்கும் ரக்‌ஷா பந்தன் பண்டிகை வாழ்த்துகளைத் தெரிவித்தார்.
ரூபே கடன் அட்டைகள் மற்றும் குறைந்த மதிப்புக்கான பீம்-யுபிஐ பரிவர்த்தனைகளை (பி2எம்) மேம்படுத்துவதற்கான ஊக்கத்தொகை திட்டத்திற்கு அமைச்சரவை ஒப்புதல் அளித்துள்ளது

நாட்டின் ரூபே கடன் அட்டைகள் மற்றும் குறைந்த மதிப்புக்கான (ரூ.2000 வரை) பீம்–யுபிஐ பரிவர்த்தனைகளை (நபரிலிருந்து வணிகருக்கு- பி2எம்) மேம்படுத்துவதற்கான ஊக்கத்தொகை திட்டத்திற்குப் பிரதமர் நரேந்திர மோடி தலைமையிலான மத்திய அமைச்சரவை இன்று ஒப்பதல் அளித்தது. இந்தத் திட்டத்திற்கு ஏப்ரல் 1, 2021 முதல் ஓராண்டுக் காலத்திற்கு நிதி ஒதுக்கீடு ரூ.1300 என மதிப்பிடப்பட்டுள்ளது. இந்தத் திட்டத்தின் கீழ், ரூபே கடன் அட்டைகள் மற்றும் குறைந்த மதிப்புக்கான பீம்-யுபிஐ மூலமாக மேற்கொள்ளப்படும் பரிவர்த்தனைகள் (பி2எம்) மதிப்பின் சதவீதத்தில் சம்பந்தப்பட்ட வங்கிகளுக்கு அரசால் ஊக்கத்தொகை வழங்கப்படும். ரூபே கடன் அட்டை மற்றும் பீம்-யுபிஐ டிஜிட்டல் பரிவர்த்தனைகளை அனைத்துத் துறைகளிலும், மக்களின் அனைத்துப் பிரிவுகளிலும் மேம்படுத்தி நாட்டில் டிஜிட்டல் முறையில் பணம் செலுத்துவதை மேலும் ஆழப்படுத்த இந்தத் திட்டம் ஊக்குவிக்கும். வழக்கமான வங்கி மற்றும் நிதிமுறைக்கு வெளியே இருக்கும் விளிம்புநிலை மக்களுக்கும் வங்கி முறையில் இல்லாதவர்களுக்கும், டிஜிட்டல் முறையிலான பணபரிவர்த்தனைகளை எளிதாக்குவதற்கும் இது உதவும். மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1781727 —–
பெண் கல்வி நுழைவு விழா பிரச்சாரத்திற்கு பிரதமர் பாராட்டு

பெண் கல்வி நுழைவு விழா பிரச்சாரம், கல்வி மகிழ்ச்சியை மேலும் அதிக பெண்கள் பெறுவதை உறுதி செய்யும் அற்புதமான முயற்சி என பிரதமர் திரு நரேந்திர மோடி பாராட்டு உள்ளார். இந்த இயக்கத்தை வெற்றிகரமாக்க முயற்சிகளை மேற்கொள்ள வேண்டும் என்று அவர் வலியுறுத்தியுள்ளார். ஒவ்வொரு இளம் பெண்ணும் கல்வி மற்றும் திறன் மேம்பாட்டை பெறுவதற்கு அனுமதிப்பதை உறுதி செய்யும் இந்த பிரச்சாரம் ஒரு இயக்கமாகும். மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி சுபின் இரானியின் டுவிட்டருக்கு பதிலளித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது : “கல்வி என்னும் மகிழ்ச்சியை மேலும் அதிக பெண்கள் பெறுவதை உறுதிசெய்யும் அருமையான முயற்சி! நாம் அனைவரும், ஒரு நாடாக ஒன்று சேர்ந்து இந்த இயக்கத்தை வெற்றிகரமாக்குவோம்.”
கேரள நிறுவன தினத்தில் மாநில மக்களுக்கு பிரதமர் வாழ்த்து

கேரள மாநிலத்தின் நிறுவன தினம் கொண்டாடப்படுவதை முன்னிட்டு அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். "நாட்டின் வளர்ச்சிக்குத் தொடர்ந்து உறுதுணையாக இருக்கும் கேரள மக்களுக்கு மாநில தின வாழ்த்துகள். தன் இயற்கை அழகால் உலகெங்கிலும் உள்ள மக்களை ஈர்க்கும் தலமாக இந்த மாநிலம் விளங்குகிறது. கேரளாவின் இடையறாத வளர்ச்சிக்காக நான் பிரார்தித்துக் கொள்கிறேன்", என்று பிரதமர் அந்த செய்தியில் தெரிவித்துள்ளார்.
குஜராத் மாநிலம் அஞ்சாரில் இயற்கை எரிவாயு முனையம் மற்றும் குழாய்ப் பதிப்பு திட்டங்களை பிரதமர் திரு.நரேந்திர மோடி தொடங்கி வைத்தார்

பிரதமர் திரு. நரேந்திர மோடி, குஜராத் மாநிலம், அஞ்சாரில் முந்ரா இயற்கை எரிவாயு முனையம், அஞ்சார்-முந்த்ரா குழாய் பதிப்புத் திட்டம் மற்றும் பலன்பூர் – பாலி – பார்மர் குழாய்ப் பதிப்பு திட்டம் ஆகியவற்றை இன்று (30.09.18) தொடங்கி வைத்தார். அப்போது பேசிய பிரதமர், கட்ச் பகுதியில் தனக்கு அளிக்கப்பட்ட வரவேற்புக்கு நன்றி தெரிவித்தார். கட்ச் பகுதியில் கடந்த 20 ஆண்டுகளுக்கு மேலாக, மேற்கொள்ளப்பட்டுவரும் மேம்பாட்டுப் பணிகளை அவர் பாராட்டினார். இயற்கை எரிவாயு முனையத்தை தொடங்கியிருப்பது இன்றைய நிகழ்வின் முக்கிய அம்சமாகும் என்று குறிப்பிட்ட திரு. மோடி, மூன்று இயற்கை எரிவாயு முனையங்களை தாம் தொடங்கி வைத்திருப்பது தமக்கு கிடைத்த அதிர்ஷ்டமாகும் என்றார். குஜராத்தில் முதல் இயற்கை எரிவாயு முனையம் தொடங்கப்பட்ட போது மக்கள் ஆச்சரியமடைந்ததைக் குறிப்பிட்ட அவர், தற்போது இந்த மாநிலம் நான்காவது முனையத்தின் மூலம் இயற்கை எரிவாயுவைப் பெறவிருப்பதாகவும் பெருமிதத்துடன் கூறினார். குஜராத், இயற்கை எரிவாயு உற்பத்தி மையமாக உருவாகி வருவதை சுட்டிக்காட்டிய பிரதமர் திரு. நரேந்திர மோடி, இம்மாநிலத்தில் வாழும் ஒவ்வொருவரும் இதனை பெருமையாகக் கருத வேண்டும் என்றார். வலுவான எரிசக்தி உற்பத்தியே எந்தவொரு நாட்டின் வளர்ச்சிக்கும் அவசியம் என்று குறிப்பிட்ட அவர், எரிசக்தி உற்பத்தியில் நாடு பின்தங்கியிருந்தால், வறுமையை ஒழிக்க முடியாது என்றார். மக்களின் விருப்பங்கள் பெருகி வருவதை சுட்டிக்காட்டிய பிரதமர், பாரம்பரிய உள்கட்டமைப்பு வசதிகளுக்கு கூடுதலாக நவீன கட்டமைப்பு வசதிகளும் தேவை என்பதை அவர்கள் வலியுறுத்தி வருவதாக கூறினார். சுற்றுலாத் துறையில் கூடுதல் வாய்ப்புகள் இருப்பதால், வெளிநாட்டவர்கள், இந்தியாவிற்கு வர விரும்புவதாகவும் திரு. மோடி தெரிவித்தார். விமான சேவையின் மூலம் பல இடங்களுக்கு இணைப்பை ஏற்படுத்தவும், இந்த வசதியை அனைவருக்கும் கிடைக்கச் செய்யவும் மத்திய அரசு நடவடிக்கை எடுத்து வருவதாகவும் அவர் கூறினார். அனைத்து கிராமங்களுக்கும் மின் வசதியை ஏற்படுத்துவதை உறுதி செய்ய முயற்சிகள் மேற்கொள்ளப்பட்டு வருவதை சுட்டிக்காட்டிய பிரதமர், இந்தியாவில் ஒவ்வொரு இல்லமும் மின்வசதி பெறும் வகையில், திட்டம் செயல்படுத்தப்படும் என்றார். இந்தியாவில் சாதாரண மக்களின் வாழ்க்கையில் குறிப்பிடத்தக்க மாற்றத்தை ஏற்படுத்த வேண்டும் என்பதே மத்திய அரசின் நோக்கமாகும் என்றும் பிரதமர் திரு.நரேந்திர மோடி தெரிவித்தார்.
அமெரிக்க அதிபரின் இந்திய பயணம் குறித்து பிரதமர் மகிழ்ச்சி வெளியிட்டுள்ளார்

அமெரிக்க அதிபர் வரும் 24-25 ஆகிய தேதிகளில் இந்தியாவுக்கு பயணம் மேற்கொள்ளவிருப்பது குறித்து, பிரதமர் திரு நரேந்திர மோடி மகிழ்ச்சி தெரிவித்துக் கொண்டுள்ளார். இந்தப் பயணம் மிகவும் சிறப்பு வாய்ந்ததாக இருக்கும் என்றும், இருநாடுகளின் நட்புறவை வெகுவாக வலுப்படுத்தும் என்றும் அவர் கூறியுள்ளார். தமது டுவிட்டர் பதிவுகள் மூலம் பிரதமர் கூறியிருப்பதாவது:
தாதாசாகேப் பால்கே விருது பெற்ற ஆஷா பரேக் அவர்களுக்கு பிரதமர் வாழ்த்து

தாதாசாகேப் பால்கே விருது பெற்ற ஆஷா பரேக் அவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். குடியரசுத் தலைவர் திருமதி திரௌபதி முர்முவின் ட்விட்டர் பதிவிற்கு பதிலளித்து ட்விட்டரில் செய்தி வெளியிட்டுள்ள பிரதமர் தெரிவித்துள்ளதாவது: “ஆஷா பரேக் அவர்கள், ஓர் தலைசிறந்த திரைப்பட ஆளுமையாவார். பன்முகத்தன்மை என்றால் என்ன என்பதை நமது நீண்ட கால பணிக்காலத்தில் அவர் உணர்த்தியுள்ளார். தாதாசாகேப் பால்கே விருது பெற்றமைக்காக அவருக்கு எனது வாழ்த்துகள்.”
பாராலிம்பிக்ஸ் போட்டியின் துப்பாக்கிச்சுடுதல் பிரிவில் தங்கப் பதக்கம் வென்ற மனீஷ் நார்வாலுக்கு பிரதமர் பாராட்டு

டோக்கியோவில் நடைபெற்றுவரும் பாராலிம்பிக்ஸ் போட்டியின் துப்பாக்கிச்சுடுதல் பிரிவில் தங்கப் பதக்கம் வென்ற மனீஷ் நார்வாலுக்கு பிரதமர் திரு நரேந்திர மோடி பாராட்டு தெரிவித்துள்ளார். அவர் வெளியிட்டுள்ள சுட்டுரைச் செய்தியில், “டோக்கியோ பாராலிம்பிக்ஸ் போட்டிகளிலிருந்து புகழ் தொடர்ந்து வந்த வண்ணம் உள்ளது. இளம் மற்றும் பிரமாதமான திறமையாளர் மனீஷ் நார்வாலின் மிகப்பெரும் சாதனை. அவர் தங்கப் பதக்கம் வென்றது, இந்திய விளையாட்டுத் துறைக்கு ஓர் சிறப்பான தருணமாகும். அவருக்கு வாழ்த்துகள். எதிர்கால முயற்சிகளுக்கு நல்வாழ்த்துகள்”, என்று கூறியுள்ளார்.
நாட்டு மக்களுக்கு பிரதமர் புத்தாண்டு வாழ்த்துகள்

புத்தாண்டை முன்னிட்டு நாட்டு மக்களுக்கு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார். “2019 அனைவருக்கும் இனிய ஆண்டாக அமைய வாழ்த்துகள்! அனைவரும் மகிழ்ச்சியாகவும் ஆரோக்கியமாகவும் இருக்க எனது வாழ்த்துகள். 2019-ல் அனைவரின் எண்ணங்களும் நிறைவேற நான் பிரார்த்திக்கிறேன்” என்று பிரதமர் தனது வாழ்த்து செய்தியில் கூறியுள்ளார்.
அமெரிக்க அதிபர் டொனால்டு ஜெ ட்ரம்பின் அரசுமுறைப் பயணத்தின் போது ஏற்பட்ட ஒப்பந்தங்கள்

வ எண் தலைப்பு இந்திய தரப்பில் செயல்படுத்தும் அமைப்பு அமெரிக்க தரப்பில் செயல்படுத்தும் அமைப்பு 1 மனநல ஆரோக்கியம் தொடர்பான புரிந்துணர்வு ஒப்பந்தம் மத்திய அரசின் சுகாதாரம் மற்றும் குடும்பநலத்துறை அமெரிக்க அரசின் சுகாதாரம் மற்றும் மனிதநேய சேவைகள் துறை 2 மருந்துப் பொருட்கள் பாதுகாப்பு தொடர்பான புரிந்துணர்வு ஒப்பந்தம் மத்திய அரசின் சுகாதாரம் மற்றும் குடும்பநல அமைச்சகத்திற்கு உட்பட்ட சுகாதாரச் சேவைகள் தலைமை இயக்குநரின் கட்டுப்பாட்டில் செயல்படும் மத்திய மருந்துப் பொருள் தரக்கட்டுப்பாட்டு அமைப்பு. அமெரிக்க அரசின் சுகாதாரம் மற்றும் மனிதநேய சேவைகள் துறையின் கீழ் உள்ள உணவு மற்றும் மருந்து நிர்வாகப்பிரிவு 3 ஒத்துழைப்புக்கான உடன்படிக்கை இந்தியன் ஆயில் நிறுவனம் மற்றும் எக்சான் மொபில் இந்தியா எல்.என்.ஜி. லிமிடெட் சார்ட் இன்டஸ்ட்ரீஸ் இன்க்
பக்ரீத் தினத்தையொட்டி நாட்டு மக்களுக்கு பிரதமர் வாழ்த்து

பக்ரீத் பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி தனது வாழ்த்துக்களை தெரிவித்துக் கொண்டுள்ளார். பக்ரீத் தினத்தை முன்னிட்டு, தமது நல்வாழ்த்துக்கள் என்று பிரதமர் வாழ்த்துச் செய்தியில் குறிப்பிட்டுள்ளார். இந்த நன்னாள் நமது சமுதாயத்தில் சகோரத்துவத்தையும், இரக்க உணர்வையும் ஏற்படுத்தட்டும் என்று பிரதமர் குறிப்பிட்டுள்ளார்.
சதீஷ் குஜ்ரால் மறைவுக்கு பிரதமர் இரங்கல்

சதீஷ் குஜ்ரால் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார். ”சதீஷ் குஜ்ரால் பல்துறை வல்லுனர். பன்முகத்தன்மை கொண்டவர். அவரது படைப்புத்திறமைக்காகவும், துயர்களை மனஉறுதியுடன் கடந்த தன்மைக்காகவும் விரும்பப்பட்டவர். அவரது அறிவுத் தாகம் அவரை நெடுந்தூரம் இட்டுச் சென்றாலும், தனது வேர்களுடன் பிணைந்திருந்தார். அவரது மறைவுக்கு வருந்துகிறேன். ஓம் சாந்தி”, இவ்வாறு பிரதமர் கூறியுள்ளார்.
தாயின் ஆசீர்வாதங்களுக்காக பிரதமர் அனுபம் கெர்- ஜிக்கு நன்றி தெரிவித்தார்

திரு அனுபம் கெரின் தாயார் வழங்கிய ஆசிகளுக்காக பிரதமர் திரு நரேந்திர மோடி நன்றி தெரிவித்தார். திரு அனுபெம் கேர் , பிரதமரை சந்தித்து, பிரதமருக்கு தனது தாயார் வழங்கிய ஒரு ருத்ராக்ஷ மாலையை இன்று வழங்கினார். பிரதமர் விடுத்துள்ள டுவிட்டர் செய்தியில்: "மிக்க நன்றி @AnupamPKher ஜி. மரியாதைக்குரிய தங்களது தாயார் மற்றும் நாட்டுமக்களின் ஆசீர்வாதமே என்னை நாட்டிற்கு சேவை செய்யத் தூண்டுகிறது" என்று கூறியுள்ளார் மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1819441
சட்டவிரோதமாகக் குடியேறியவர்களைத் திருப்பி அனுப்புவதற்காக இந்தியாவிற்கும், இங்கிலாந்து மற்றும் வட அயர்லாந்து நாடுகளுக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

சட்டவிரோதமாகக் குடியேறியவர்களைத் திருப்பி அனுப்புவதற்காக, இந்தியாவிற்கும், இங்கிலாந்து மற்றும் வட அயர்லாந்து இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது. பலன்கள்: புரிந்துணர்வு ஒப்பந்தம் ஏற்பட்ட பிறகு, ராஜீய ரீதியான கடவுச்சீட்டு வைத்திருப்போர் விசா இல்லாமலேயே வந்து செல்வதற்கும், இங்கிலாந்திற்குச் சட்ட விதிமுறைகளின்படி, பயணம் செய்வோருக்கான விசா நடைமுறைகளைத் தளர்த்துவதற்கும் இந்த ஒப்பந்தம் வகை செய்கிறது. ஒரு நாட்டைச் சேர்ந்தவர் மற்ற நாட்டில் தங்கியிருப்பதற்குச் சட்டப்பூர்வமான ஆதாரம் இல்லாமல் இருந்தால், அவர்கள் எந்த நாட்டைச் சேர்ந்தவர் என்பதை மனதிருப்தி ஏற்படும் வகையில் ஆய்வு செய்த பின்னர் அவர்களைத் திருப்பிஅனுப்புவதை உறுதி செய்யும். ஒரு நாட்டில் சட்டவிரோதமாகத் தங்கியுள்ள மற்ற நாட்டவரை, குறிப்பிட்ட காலஅவகாசத்திற்குள் திருப்பிஅனுப்புவதற்கான நடைமுறைகளை முறைப்படுத்தவும் இந்த ஒப்பந்தம் உதவும்.
இராணுவ தினம் – இந்திய இராணுவத்தில் உள்ள புதுமை படைப்பாளர்களுக்கு பிரதமர் சான்றிதழ் வழங்கினார்

இந்திய இராணுவத்தில் புதிய படைப்புகளை கொண்டு வந்த அலுவலர்களுக்கு பிரதமர் திரு. நரேந்திர மோடி சான்றிதழ்களை இன்று வழங்கினார். தொடர்பியல், தீவிரவாதத்திற்கு எதிரான செயல்பாடுகள் ஆகிய துறைகளில் முக்கியமான புதிய கண்டுபிடிப்புகளை செய்த இந்த அலுவலர்களுக்கு சான்றிதழ் வழங்கப்பட்டன. இராணுவ தினத்தை முன்னிட்டு இராணுவ தளபதியின் இல்லத்தில் நடைபெற்ற “அட் ஹோம்” நிகழ்ச்சியின்போது பிரதமர் இந்த சான்றிதழ்களை வழங்கினார். பாதுகாப்பு துறை அமைச்சர் திரு. மனோகர் பாரிக்கர் இந்நிகழ்ச்சியில் கலந்து கொண்டார். புதிய கண்டுபிடிப்புகளை செய்த அலுவலர்கள் தங்களின் கண்டுபிடிப்புகள் குறித்து இராணுவ தளபதியின் முன்னிலையில் பிரதமரிடம் விளக்கினர்.
லாவோஸ்மக்கள்ஜனநாயககுடியரசின்பிரதமர்டாக்டர்தோங்க்லோன்சிசோலித்உடன்பிரதமர்திரு.நரேந்திரமோடிதொலைபேசிவாயிலாகபேச்சுவார்த்தை

பிரதமர் திரு. நரேந்திரமோடி இன்று (12 ஜுன், 2020) லாவோஸ் மக்கள் ஜனநாயககுடியரசின் பிரதமர் டாக்டர் தோங்க்லோன்-ஐ தொலைபேசி வாயிலாக தொடர்புகொண்டு பேச்சுவார்த்தை நடத்தியுள்ளார். உலகளாவிய கோவிட்-19 பெருந்தொற்று காரணமாக எழுந்துள்ள சுகாதார மற்றும் பொருளாதார சவால்கள் குறித்து, இரு தலைவர்களும் கருத்துக்களை பரிமாறிக் கொண்டனர். கோவிட் பெருந்தொற்று லாவோஸ் நாட்டில் பரவு வதைக்கட்டுப் படுத்த அந்நாட்டு அரசு மேற்கொண்ட வலுவான முயற்சிகளை பிரதமர் வெகுவாக பாராட்டினார். கோவிட்-19க்குப் பிந்தைய உலகிற்கு ஆயத்தமாவதில், தத்தமது சிறந்தநடை முறைகள் மற்றும் அனுபவங்களை பகிர்ந்து கொண்டதுடன், இந்த விவகாரத்தில் சர்வதேச ஒத்துழைப்பு அவசியம் என்பதையும் இருதலைவர்களும் ஒப்புக்கொண்டனர். லாவோஸ் நாட்டுடனான இந்தியாவில் வரலாற்று மற்றும் கலாச்சாரரீ தியானபினைப்புகளை சுட்டிக்காட்டிய பிரதமர், வாட்ஃபோவில் உள்ள உலக பாரம்பரிய சின்னத்தை புனரமைக்க வாய்ப்பு கிடைத்த மைக்கும் மனநிறைவு தெரிவித்தார். லாவோஸ் நாட்டின் வளர்ச்சித் திட்டங்கள், திறன் உருவாக்கம் மற்றும் கல்வி உதவித்தொகை வழங்கு வதில் இந்தியா வழங்கி வரும் ஒத்துழைப்புகளுக்காக பிரதமருக்கு லாவோஸ் பிரதமர் நன்றி தெரிவித்துக் கொண்டார். இந்தியாவின் விரிவுபடுத்தப்பட்ட அண்டைநாடு என்ற அடிப்படையில் மதிப்புமிக்க நட்புநாடான லாவோஸ் மக்கள் ஜனநாய குடியரசிற்கு, வளர்ச்சிப் பணிகளில் தொடர்ந்து ஒத்துழைப்பதென்ற இந்தியாவின் உறுதிப்பாட்டையும் பிரதமர் மீண்டும் உறுதிப்படுத்தினார்.
ஜெனீவாவில் சுவிஸ் தலைமை செயல் அலுவலர்களுடன் பிரதமர் சந்திப்பு, பொருளாதார உறவுகளை வலுப்படுத்துவதில் கவனம்.

தனது ஐந்து நாடுகள் பயணத்தின் மூன்றாவது நாடான ஜெனீவாவில் சுவிஸ் தலைமை செயல் அலுவலர்களுடன் பிரதமர் திரு நரேந்திர மோடி வட்டமேஜை மாநாட்டில் பங்கேற்றார். ஏ. பி. பி, லஃபார்ஜ், நோவார்ட்டிஸ், நெஸ்லே, ரைட்டர், ராஷ் ஆகிய சுவிஸ் நாட்டின் முக்கிய தொழிற்சாலைகளின் செயல் அலுவலர்கள் இந்த சந்திப்பில் பங்கேற்றனர். தொழில் அதிபர்களுடன் பேசிய பிரதமர், இந்தியாவின் பொருளாதாரம் வேகமாக வளர்ந்து வருவதுடன் தனது தேவைகளை நிறைவேற்றும் அளவுக்கு வளர்ச்சியடைந்துள்ளது. சுவிஸ் நாட்டின் வலிமை இதற்கு மிகவும் உபயோகமாக இருக்கும். இருநாடுகளுக்கு இடையே உள்ள வலுவான பொருளாதார இணைப்புகள் எனக்கு மகிழ்ச்சி அளிக்கிறது. இந்தியாவை 1.25 கோடி மக்கள் உள்ள சந்தையாக மட்டும் எண்ண வேண்டாம். எங்களிடம் திறமையும், தொழில் செய்ய ஊக்குவிக்கும் அரசும் உள்ளது. உற்பத்தித்தரத்தை சர்வதேச அளவில் கொண்டுவர வேண்டும் என்று இந்தியா எண்ணுகிறது. சுவிஸ் நாட்டின் திறன் மேம்பாடு மாதிரி இதற்கு மிகவும் ஏதுவானதாக உள்ளது என்று பிரதமர் கூறினார். இந்த சந்திப்புக்கு முன், சுவிஸ் அதிபர் திரு ஷ்னீடர் அம்மனுடன் பிரதமர் இருநாடுகளுக்கு இடையே உள்ள பல்வேறு ஒப்பந்தங்கள் குறித்து ஆய்வு செய்தார். வர்த்தகம், தொழில்நுட்பம், திறன் மேம்பாடு, புதுப்பிக்கக்கூடிய எரிசக்தி ஆகிய துறைகள் குறித்து ஆலோசிக்கப்பட்டது. இருநாடுகளுக்கு இடையேயான பொதுவான உறுதிப்பாடு, விழுமியங்கள், மக்களுக்கு இடையேயான தொடர்பு மற்றும் பொருளாதார ஒப்பந்தங்கள் இந்தியா, சுவிஸ் இடையேயான உறவை புதிய உயரங்களுக்கு கொண்டுச் செல்லும் என்று பிரதமர் தெரிவித்தார். சி. இ. ஆர். என்­ல் உள்ள இந்திய அறிவியலாளர்கள் மற்றும் மாணவர்களும் பிரதமரை ஜெனீவாவில் இன்று சந்தித்தனர்.
சீக்கிய சமுதாய பிரதிநிதிகளை பிரதமர்  இன்று தமது இல்லத்தில் சந்தித்தார்

பிரதமர் திரு நரேந்திர மோடி, சீக்கிய சமுதாயப் பிரதிநிதிகளை தமது இல்லம் அமைந்துள்ள நெ.7 லோக் கல்யாண் மார்கில் இன்று சந்தித்தார். பிரதமரின் பிறந்த தினத்தையொட்டி, தில்லி குருத்வாரா ஸ்ரீ பால சாஹேப் அவர்கள் அகண்ட் பாத் எனும் குரு கிரந்த் சாஹேபை இடைவிடாது வாசிக்கும் நிகழ்ச்சிக்கு ஏற்பாடு செய்திருந்தார். பிரதமரின் பிறந்த தினம் செப்டம்பர் 17 அன்று கொண்டாடப்பட்டதையொட்டி, அகண்ட் பாத் நிகழ்ச்சி, செப்டம்பர் 15ம் தேதி தொடங்கியது. பிரதமரை சந்தித்த சீக்கிய பிரதிநிதிகள் குருத்வாராவின் பிரசாதங்களை வழங்கி ஆசீர்வாதத்தை தெரிவித்தனர். இந்த சந்திப்பின் போது பிரதமருக்கு பக்டி கட்டி, சிரோப்பா அளித்து சீக்கிய பிரதிநிதிகள் கவுரவித்தனர். பிரதமரின் நீண்ட ஆயுள் மற்றும் உடல் நலத்திற்காக அர்தாஸ் எனும் பிரார்த்தனை நடைபெற்றது. டிசம்பர் 26-ம் நாளை வீர் பால் தினமாக அறிவித்தது, கர்தார்ப்பூர் சாஹிப் முனையத்தை மீண்டும் திறந்தது. குருத்வாரா நடத்தி வரும் சமுதாய உணவுக்கூடத்திற்கு சரக்கு மற்றும் சேவை வரி நீக்கப்பட்டது, ஆப்கானிஸ்தானிலிருந்து குரு கிரந்த் சாஹிபை இந்தியாவிற்கு கொண்டுவருவதை உறுதி செய்தது உள்ளிட்ட பிரதமரின் பல்வேறு முயற்சிகளை அவர்கள் நினைவு கூர்ந்தனர். பிரதமருடனான இந்த சந்திப்பில் அகில இந்திய கேந்திரிய குரு சிங் சபா தலைவர் திரு தர்விந்தர் சிங் மர்வா, செயல் தலைவர் திரு வீர் சிங், கேந்திரிய குரு சிங் சபா தில்லி தலைவர் திரு நவீன் சிங் பண்டாரி. திலக் நகர் குருத்வாரா சிங் சபா தலைவர் திரு ஹர்பன்ஸ் சிங், குருத்வாரா சிங் சபா கிரந்தியின் தலைவர் திரு ராஜீந்தர் சிங் ஆகியோர் கலந்து கொண்டனர்.
”நீதிச் சீர்திருத்தங்கள் – சமீபத்திய உலகளாவிய போக்குகள்” என்ற பொருளிலான நூலை   பிரதமர் வெளியிட்டார் ; முதல் பிரதியை குடியரசுத் தலைவர் பெற்றுக்கொண்டார்

நீதிச் சீர்திருத்தங்கள் – சமீபத்திய உலகளாவிய போக்குகள் என்ற பொருளிலான (“ஜுடிசியஸ் ரிபார்ம்ஸ் – ரீசன்ட் குளோபல் டிரெண்ட்ஸ்”) நூலை பிரதமர் திரு நரேந்திர மோடி இன்று வெளியிட்டார். அதன் முதல் பிரதியை குடியரசுத் தலைவர் திரு. பிரணாப் முகர்ஜி பெற்றுக்கொண்டார். இந்நிகழ்ச்சியில் பேசிய பிரதமர், மாறிவரும் தொழில் நுட்பங்களைப் பயன்படுத்தி சர்வதேச நிலைமைக்கேற்றார் போல் உலக அளவில் ஒருவரையொருவர் சார்ந்து இயங்கும் திறனை இந்தியா பெற வேண்டும். சர்வதேச அளவில் முக்கியப் பங்கு வகிப்பதற்கான வாய்ப்பு இந்தியாவுக்கு கிடைத்துள்ளது. இதற்கு விரைவாக மாறிவரும் மாற்றங்களுக்கு ஏற்ப இந்தியா தன்னை மாற்றி அமைத்துக் கொள்ள வேண்டும். சிறந்த கொள்கைகள் மூலம் இதனை செய்ய வேண்டும் என்று பிரதமர் கூறினார். ஒரு நாளைக்கு ஒரு சட்டத்தை நீக்குவேன் என்று தான் கூறியதை நினைவு கூர்ந்த பிரதமர் இன்று வரை மத்திய அரசு 1200 சட்டங்களை நீக்கியுள்ளது என்று கூறினார். சிறந்த அரசாட்சி முறை, நீதித்துறையின் சுமையை குறைக்க முடியும் என்று பிரதமர் கூறினார்.